התשובה לשאלתך חיובית - לפי דבריך יש עילה ממשית לתביעה.
העובדה שלא ביצעת בדיקות סקר גנטיות לפני הכניסה להריון אינה שוללת ממך את הזכות לקבל הסבר ראוי על כל הבדיקות החשובות בהריון ובכלל זה בדיקת הצ'יפ הגנטי CMA. נחזור ונדגיש: אין כל סיבה שלא להסביר לאשה בהריון על הבדיקות הגנטיות הזמינות עבורה והדברים מקבלים משנה משמעות כאשר המדובר על בדיקה גנטית כה חשובה כמו CMA.
בהחלט סביר לקבוע כי כל טענה אחרת, ואין ספק כי קופת החולים תנסה להגן על עצמה מפני תביעה כאמור, לא תעמוד במבחן משפטי. משרדנו מייצג תובעים ותובעות בתביעות דומות, חלקן הסתיימו בתשלום פיצויי עתק במסגרת פשרה וחלקן ממתינות לבירור משפטי.
בכל מקרה של אבחון תסמונת אנגלמן רק לאחר הלידה ובמקום שבו לא הוסבר להורים לעתיד, כבר בתחילת ההריון, שניתן לאבחן פגיעה גנטית מהותית [תסמונת אנגלמן הנה בהחלט פגיעה מהותית] באמצעות הבדיקה הגנטית הפשוטה - תקום להורים העילה להגיש תביעת פיצויים בשל רשלנות רפואית שנגרמה בשל הפרת חובת היידוע.
הרופא שלא הסביר, מכל סיבה שהיא וללא כל קשר לביצוע או אי ביצוען של בדיקות הסקר הגנטיות לפני ההריון או במהלך ההריון, שלל מההורים לצמיתות את זכותם הבסיסית לקבל החלטה קריטית וחשובה לגבי ניהול ההריון וניתן להטיל עליו את האחריות לאבחון המסתבר של הילד ונזקיו.